Document ID: 31992D0356

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουνίου 1992 περί των εισαγωγών αλιείας και υδατοκαλλιέργειας προελεύσεως Βραζιλίας (92/356/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19,
Εκτιμώντας:
ότι αναπτύσσεται τη στιγμή αυτή επιδημία χολέρας στη Βραζιλία- ότι η ασθ'νεια αυτή αποτελεί σοβαρό κίνδυνο για την προστασία της δημόσιας υγείας και ότι ο φορέας της χολέρας μπορεί να μολύνει τα ζώα καθώς και τα ζωικά προϊόντα-
ότι αποστολή εμπειρογνωμόνων της Κοινότητας μετέβη στη Βραζιλία προκειμένου να εξετάσει την κατάσταση και να μελετήσει τις εγγυήσεις που απαιτούνται προκειμένου να αποφευχθεί ο κίνδυνος εισαγωγής της χολέρας στην Κοινότητα-
ότι τα προϊόντα αλιείας προελεύσεως Βραζιλίας πρέπει να καλύπτονται από τις κατάλληλες εγγυήσεις- ότι για το σκοπό αυτό, οι εγγυήσεις που παρέχονται από τις αρμόδιες επίσημες αρχές της Βραζιλίας πρέπει να θεωρούνται ως ικανοποιητικές-
ότι οι προαναφερθείσες εγγυήσεις εφαρμόζονται με την επιφύλαξη των όρων που απαιτούνται, παρά την έκτακτη αυτή κατάσταση, για τις εισαγωγές προελεύσεως Βραζιλίας-
ότι πρέπει να προβλεφθούν διατάξεις σε περίπτωση κατά την οποία, μετά από διενεργηθέντα έλεγχο, πιστοποιηθεί η παρουσία του φορέα της χολέρας-
ότι αλιευτικά σκάφη των κρατών μελών μπορούν να μεταφορτώνουν ή να εκφορτώνουν τα προϊόντα αλιείας σε λιμάνι της Βραζιλίας προκειμένου τα προϊόντα αυτά να αποστέλλονται στο έδαφος της Κοινότητας βάσει του τελωνειακού καθεστώτος που έχει θεσπιστεί με τον κανονισμό (ΕΟΚ) αριθ. 137/79 της Επιτροπής της 19ης Δεκεμβρίου 1978 περί καθιερώσεως ειδικής μεθόδου διοικητικής συνεργασίας για την εφαρμογή του ενδοκοινοτικού καθεστώτος σε προϊόντα αλιευόμενα από τα πλοία των κρατών μελών (3), όπως τροποποιήθηκε τελευταία από τον κανονισμό (ΕΟΚ) αριθ. 3399/91 (4), και ιδίως το άρθρο 10 παράγραφος 2 στοιχεία α) και β)-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν την εισαγωγή προϊόντων αλιείας προελεύσεως Βραζιλίας εκτός των προϊόντων υδατοκαλλιέργειας και των διθύρων μαλακίων που δεν έχουν υποστεί επεξεργασία εν θερμώ, εφόσον κάθε παρτίδα συνοδεύεται από επίσημο πιστοποιητικό, το οποίο εκδίδεται για το σκοπό αυτό από την ομοσπονδιακή υπηρεσία ελέγχου (SIF) του Υπουργείου Γεωργίας σύμφωνα με τη νομοθεσία της Βραζιλίας και στο οποίο αναφέρονται τα ακόλουθα στοιχεία:
- αριθμός και ημερομηνία,
- περιγραφή της αποστολής και φύση της επεξεργασίας,
- αριθμός καταχώρησης και έγκρισης της βιομηχανίας,
- βεβαίωση ότι η βιομηχανία έχει τεθεί υπό καθεστώς ενισχυμένου ελέγχου από τους υπαλλήλους της SIF,
- βεβαίωση ότι οι μέθοδοι παρασκευής είναι σύμφωνοι με το έντυπο αριθ. 004/92 της 15ης Ιανουαρίου 1992 του DIPOA-3,
- υπογραφή του επισήμου εκπροσώπου της SIF.
Άρθρο 2
Το πιστοποιητικό που προβλέπεται στο άρθρο 1 δεν απαιτείται για τα προϊόντα της θαλάσσιας αλιείας που αλιεύονται από τα σκάφη των κρατών μελών και αποστέλλονται στο έδαφος της Κοινότητας από τη Βραζιλία βάσει του τελωνειακού καθεστώτος που έχει θεσπιστεί με τον κανονισμό (ΕΟΚ) αριθ. 137/79.
Άρθρο 3
Εάν κατά τον έλεγχο που πραγματοποιείται κατά την εισαγωγή από τις αρχές των κρατών μελών διαπιστωθεί η παρουσία του φορέα της χολέρας, οι εν λόγω αρχές ενημερώνουν αμέσως την Επιτροπή και τα άλλα κράτη μέλη σχετικά, με την επιφύλαξη των μέτρων που πρέπει να ληφθούν όσον αφορά τη προσβεβλημένη παρτίδα.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 19 Ιουνίου 1992.

Labels: 0
3
18
6